Lav et referat af nedenstående tekst:

Tekst:
En bil endte med bunden i vejret, mens en anden endte halvvejs nede i grøften ved et færdselsuheld i krydset Brådalvej og Gultentorpvej mellem Visse og Nøvling onsdag eftermiddag. Uheldet skete klokken 13.27, og da beredskabet nåede frem, var opgaven i første omgang at få chaufføren ud fra den bil, som var endt på taget. Vedkommende var nemlig teknisk fastklemt, og kunne ikke selv forlade bilen. - Vi fik vippet bilen op på siden, så han selv kunne kravle ud ad døren, siger Jakob Schmidt, der er indsatsleder ved Nordjyllands Beredskab i Aalborg. Begge bilister blev efterfølgende kørt på sygehuset til tjek, men umiddelbart har ingen af dem fået større fysiske skader, oplyser indsatslederen. Uheldet skabte lang kø mellem Visse og Nøvling, fordi vejen blev spærret, mens beredskabet ryddede op efter uheldet. Blandt andet skulle der fjernes oliespor. Efter cirka en times oprydningsarbejde blev vejen igen åbnet op. Det er uvist, hvorfor de to biler kolliderede.

Referat:
To biler kolliderede onsdag eftermiddag og skabte lang kø mellem Visse og Nøvling.